Diari Oficial de la Generalitat Valenciana


Sumari del DOGV 1755, del 31-03-1992 (1992/824338)

ORDRE de 14 de febrer de 1992, de la Conselleria de Cultura, Educació i Ciència, per la qual fa pública la convocatòria de subvencions als ajuntaments en matèria de joventut.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/14/(3)/dof/vci/html**

### Dades del document

Número de DOGV
:   1755

Data del DOGV
:   31-03-1992

Secció del DOGV
:   DISPOSICIONS GENERALS

Número del document
:   1992/824338


Data del document
:   14-02-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 14 de febrer de 1992, de la Conselleria de Cultura, Educació i Ciència, per la qual fa pública la convocatòria de subvencions als ajuntaments en matèria de joventut.  
D'acord amb el que disposa l'article 29 de la Llei de Pressupostos de la Generalitat Valenciana per a l'any 1992, i fent ús de les competències que cm confereix l'article 35 de la Llei de 5/1983, de la Generalitat Valenciana de 30 de desembre, de Govern Valencià,  
ORDENE:  
Article primer  
Es fa pública la convocatòria per a la concessió de subvencions a ajuntaments en matèria de joventut per a 1992.  
Article segon  
Les subvencions es concediran a càrrec de les següents línies de subvenció:  
- Activitats, 403/000/92: import global 64.025.563 PTA.  
- Equipament, 702/000/92: import global 71.697.179  
Article tercer  
Els ajuntaments dels municipis majors de 25.000 habitants de la Comunitat Valenciana podran sol·licitar subvencions per finançar els programes d'equipaments i activitats juvenils del municipi.  
Les subvencions contribuiran al finançament dels programes a què es fa referència en l'apartat anterior i cobriran la diferència entre l'aportació de l'ajuntament i ej pressupost total el programa. La quantitat màxima que es concedirà no excedirà del 40% del pressupost.  
Queden exclosos del que es disposa en els apartats anteriors els tipus d'activitats següents:  
- Activitats acadèmiques.  
- Viatges desproveïts d'un interès cultural i social clar.  
- Activitats amb caràcter lucratiu.  
- Activitats que no estiguen adreçades a la formació i la promoció de joves perquè participen en la vida comunitària.  
Article quart  
Es valoraran prioritàriament els programes de:  
1. Promoció d'ocupació dels joves.  
5. Inserció social de la dona jove.  
3. Foment de l'associacionisme juvenil.  
4. Defensa del medi ambient.  
2. Participació dels joves en el desenvolupament de la vida social del municipi, sobretot en els aspectes que més els afecten. 6 - Integració social de la joventut marginada en activitats de temps lliure.  
Article cinquè  
1. Les sol·licituds es formalitzaran en imprès normalitzat (exemplar per triplicat), que serà facilitat pels serveis territorials de Cultura i Educació. A més, s'hi haurà d'adjuntar:  
a) Certificat de l'acord municipal que autoritze la inversió que es pretén realitzar, el finançament i la part que n'assumeix l'ajuntament.  
b) Certificat de l'interventor on conste el pressupost total de l'ajuntament i la part dedicada a la joventut, amb una especificació dels conceptes.  
c) Memòria de les activitats realitzades en matèria de joventut durant l'any 1991.  
d) En el cas de sol·licituds destinades a la subvenció de programes d'activitats, els projectes hauran d'incloure necessàriament les característiques tècniques que n'acrediten la realització: personal responsable, infrastructures, periodicitat i descripció de les activitats, característiques dels beneficiaris i pressupostos.  
e) En el cas de sol·licituds destinades a la subvenció de programes d'equipament, els projectes hauran d'incloure ne- cessàriament les característiques tècniques que n'acrediten la realització.  
Article sisè  
Tota la documentació demanada serà presentada conjuntament amb la sol·licitud, en els serveis territorials de Cultura, Educació i Ciència, en els centres d'informació de l?Oficina d'Informació, Iniciatives i Reclamacions de la Generalitat Valenciana, o bé, enviada per qualsevol dels procediments establerts en l'article 66 de la LPA (Llei de Procediment Administratiu).  
Si la sol·licitud no inclou totes les dades exigides o en falta la documentació acreditativa, hom apressarà l'ajuntament perquè, en el termini de 10 dies, solucione aquests defectes, i se li advertirà Que si no ho fa, la sol·licitud serà arxivada. Els serveis territorials de Cultura i Educació enviaran les sol·licituds d'ajut, amb l?informe corresponent, a l?Institut Valencià de la Joventut, el qual n'instruirà els expedients oportuns.  
Article setè  
El termini d'admissió de les sol·licituds per a l?exercici de 1992 serà de 30 dies hàbils comptadors a partir de la data de publicació d'aquesta convocatòria en el Diari Oficial de la Generalitat Valenciana.  
Article vuitè  
El Director General de l'Institut Valencià de la Joventut resoldrà les sol·licituds presentades, sobre la concessió o denegació dels ajuts sol·licitats i també sobre el seu import.  
Article novè  
Els beneficiaris de les subvencions estan obligats a:  
a) Comunicar les modificacions que es produesquen en el desplegament del programa subvencionat.  
b) Presentar declaració de les subvencions rebudes d'altres entitats.  
c) Admetre la presència d'avaluadors nomenats per l?Institut Valencià de la Joventut.  
d) Justificar la subvenció en els termes previstos en la resolució d'adjudicació.  
Article deu  
Els ajuntaments subvencionats per activitats i/o equipament rebran en el moment de l'adjudicació el 60% de l?import concedit. Per a rebre'n la resta, hauran de justificar l'aplicació dels fons d'acord amb el programa presentat i les instruccions que siguen determinades en la resolució d'adjudicació.  
La justificació es realitzarà abans de l'1 de novembre de 1992. Si no es produeix, es procedirà a la instrucció del corresponent expedient administratiu de responsabilitat comptable.  
Article onze  
L'Institut Valencià de la Joventut, podrà anul·lar totalment o parcial la subvenció quan l'activitat no s'haja realitzat d'acord amb el programa que va ser objecte de la subvenció.  
DISPOSICIONS FINALS  
Primera  
L'Institut Valencià de la Joventut és autoritzat perquè, dins l'àmbit de les seues competències, dicte les resolucions necessàries per a dur a terme allò que disposa aquesta ordre.  
Segona  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.  
Valencia, 14 de febrer de 1992.  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI